Agno

Agno on kunta Etelä-Sveitsissä Ticinon kantonissa. Siellä on runsaat 4 000 vakinaista asukasta.

Sijainti
Agno sijaitsee Luganojärven läntisen haaran pohjoispäässä, Vedeggiojoen länsipuolella, pari kilometriä Luganosta länteen ja viitisen kilometriä Italian ja Sveitsin väliseltä rajalta pohjoiseen.

Liikenne 
Moottoritie A2 Saksan rajalta Baselista Italian rajalle Chiassoon kulkee Agnon itäpuolitse. Luganon lentoasema sijaitsee suurelta osin Agnossa, ja asemaa kutsutaankin usein Lugano-Agnon lentoasemaksi. Ferrovie Luganesi -yhtiön rautatie ja paikallisjunayhteys Luganosta Italian rajalle Ponte Tresaan kulkee Agnon kautta.

Lähteet

Viitteet

Aiheesta muualla 
 
 

 Ticinon kunnat